
Narvas Paul Kerese tänav 20 asuva hoone 
tasuta kasutusse andmine (SA Narva Linna Arendus)

1. ASJAOLUD JA MENETLUSE KÄIK

Narva Linnavalitsusele pöördus SA Narva Linna Arendus ettepanekuga anda sihtasutuse valdusesse üle Narva linnale kuuluv hoone asukohaga Paul Kerese tänav 20 eesmärgiga korraldada selle edaspidist efektiivsemat arendamist vastavalt sihtasutuse põhikirjale.

Narva Linnavalitsuse 16.06.2010 korraldusega nr 751-k anti alates 01.07.2010 Narva Linnavalitsuse Linnavara- ja Majandusameti bilanssi Narva linnas aadressil Paul Kerese 20 asuv vara üle koos Narva Linnavalitsuse Kultuuriosakonna ja SA Narva Tööstuspark vahel 31.12.2008 sõlmitud tasuta kasutamise lepingust nr 2.4-7/2 tulenevatega nõuetega ja kohustustega ning antud objekti ülalpidamiseks ette nähtud eelarvelistega vahenditega.

SA Narva Linna Arendus ettepanekut arutati Narva Linnavalitsuse linnavarakomisjoni istungil 09.06.2010. a (protokoll nr 6) ning otsustati:
1. Peale SA-ga Narva Tööstuspark 31.12.2008 tasuta kasutamise lepingu nr 2.4-7/2 lõpetamist anda SA-le Narva Linna Arendus, registrikood 90003812, avalikku enampakkumist korraldamata tasuta kasutusse Narvas Paul Kerese tänav 20 asuva hoone tähtajaga 25 aastat põhikirjaliste eesmärkide teostamiseks tingimusel, et säilitakse  kehtivad kasutamis/üürilepingud. 
2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile protokollilise otsuse vastuvõtmiseks.

Peale linnavarakomisjoni toimumist SA Narva Linna Arendus juhtkond avaldas suulises vormis soovi võtta tasuta kasutusele ülalmainitud hoone tähtajaga 5 aastaks.
SA Narva Tööstuspark, registrikood 90003611, pöördus Narva Linnavalitsuse Linnavara- ja Majandusameti poole ettepanekuga (05.07.2010 kiri nr 15) lõpetada 31.12.2008 tasuta kasutamise leping nr 2.4-7/2. Siinjuures sihtasutus palub jätta kasutusõigus Paul Kerese 20 hoones asuvatele ruumidele nr 75, 76,80, 100-118.
2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punkti 5.1.2 kohaselt Linnavalitsus – kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat.

Korra punktide 46, 46.4, 7.2.5 alusel avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse sihtasutustele ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. Seega, eelnimetatud hoone enampakkumiseta kasutusse andmise otsustuse võtab vastu Narva Linnavalitsus. Samuti Korra punktide 7.2, 7.2.5 kohaselt üksnes linnavalitsuse korraldusega võib linnavara sihtasutustele kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat või määramata ajaks.
Eeskirja punkti 53 kohaselt vara annab kasutusse vara bilansiline valitseja. Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet kui Kerese 20 asuva hoone bilansiline valdaja.

3. OTSUS

3.1. Anda SA-le Narva Linna Arendus, registrikood 90003812, avalikku enampakkumist korraldamata tasuta kasutusse Narvas Paul Kerese tänav 20 asuv hoone tähtajaga 5 aastat põhikirjaliste eesmärkide teostamiseks tingimusel, et säilitakse kehtivad tasuta kasutamis- üürilepingud.
3.2. Narva Linnavalitsuse Linnavara- ja Majandusametil sõlmida SA-ga Narva Linna Arendus, punktis 3.1 nimetatud hoone tasuta kasutusleping.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks SA-le Narva Linna Arendus.

4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

